**Catalunya en el futur – 4**

Els fills i les filles dels pagesos. Si volen, i si els convé, han de poder continuar una activitat que ha sigut sempre bàsica, però ha de ser ben pagada i dins un ambient tant de cultura com de comoditats. És un sector que ha de continuar sent bàsic, però no pas “sacrificat”.

La seva actuació està molt relacionada amb el territori, el medi ambient i la seva conservació. Un territori sense pagesos és un territori abocat a l’autodestrucció.

Molt lligat a això tenim l’equilibri del país com a país. No s’ha de deixar el poble i venir a la ciutat perquè el país “progressi”, sobre la base d’una continuada deixada de banda del país i una “explosió” de les ciutats, i sobretot del nucli de ciutats que es troben prop del mar i al centre dels corrents innovedors.

És incomprensible que partits polítics considerats bàsicament més aviat d’esquerres apostin, i amb una gran influència, per col·locar en llocs estratègics del territori complexos econòmics basats en el joc, l’entreteniment, el vici, les possibilitats d’enriquiment brusc a base de sort... Això és un procés de destrucció del país. L’aprovació i la construcció d’aquest complex s’ha d’evitar de totes totes, encara que sigui bloquejant un pressupost o, en un moment donat, la formació d’un govern.

En canvi, sí que s’ha de fer un esforç financer considerable per fer un “salt” en la producció d’energia neta, i no continuar destruint la bioesfera.

La nostra primera exigència, la qualitat de vida de la població rural, tant en l’ordre econòmic com cultural, no està relacionada, sinó que es basa en la justícia dels preus dels aliments, tant per al pagès com per al consumidor.

Antoni Ferret

Catalunya en Comú

Voteu Catalunya en Comú!!

Voteu pensant en tots els tipus de persones, però sobretot en les més necessitats!!!